text: اپنے خطاب میں محترمہ ہرسمرت کور نے کہا کہ این آئی ایف ٹی ای ایم کو اپنا برانڈ تیار کرنا چاہئے جس کے تحت وہ انسٹی ٹیوٹ میں تیار اپنی مصنوعات کی مارکیٹنگ کر سکے ۔انہوں نے کہا کہ یہ مصنوعات دیگر مصنوعات کے مقابلے میں زیادہ سستی ، تازہ ترین اور صحت مند ہوں گی۔ انہوں نے یہ بھی کہا کہ انسٹی ٹیوٹ عمدگی اور امتیاز کا مرکز بن جائے گا۔ انسٹی ٹیوٹ کی اہمیت پر بولتے ہوئے مرکزی وزیر نے امید ظاہر کی کہ قریبی علاقوں کے کسان انسٹی ٹیوٹ میں ڈبہ بندی اور پیکجنگ کو سیکھ سکیں گے۔ انہوں نے یہ بھی کہا کہ این آئی ایف ٹی ای ایم کے طلباء صرف تھیوری ہی نہ سیکھیں بلکہ صنعتی شراکت داری کی وجہ سے وہ ان چیزوں کو بھی سیکھیں جسے صنعت چاہتی ہے۔